# Упражнение върху работа с файлове

Упражнете материалите от темата, като реализирате представените по-долу проекти.

## File Manipulator

Напишете програма **file-manipulator.c**, която изисква 3 аргумента: **words\_count**, **min\_length**, **max\_length**. Програмата трябва да генерира файл, наречен **file-manipulator.log**, който съдържа **words\_count** на брой думи (_разделени с интервали_). За да генерирате думите създайте функция **random\_word\_generator** (_функцията няма да генерира реални думи, а по-скоро произволни поредици от знаци_):

```c
char* random_word_generator(int min_length, int max_length);
```

След това програмата трябва да отпечата генерирания файл на екрана.

След като програмата създаде файла **file-manipulator.log** и преди да го запише, тя трябва да заключи първите 100 байта на файла. Когато програмата отпечата генерираните думи, трябва да изчака натискане на клавиша **Enter**, след което да отключи файла. Съответно, ако файлът вече е заключен от друг процес, програмата трябва да уведоми за това и да изчака натискане на клавиша **Enter**, преди да опита отново (_за заключване, генериране и записване_).

Компилирайте и изпълнете няколко пъти за тест.
